rejauldu/bengali-wikipedia huggingface dataset:
right|thumb|মৌমাছি ফেরোমন নিঃসরণ করছে ফেরোমন (প্রাচীন গ্রিক  থেকে  অর্থ "বহন করা" এবং হরমোন, প্রাচীন গ্রিক  "" হতে) হচ্ছে নিঃসরিত হওয়া রাসায়নিক বস্তু যা একই প্রজাতির সদস্যদের মধ্যে একটি সামাজিক প্রতিক্রিয়ার সৃষ্টি করে। ফেরোমন হচ্ছে রাসায়নিক পদার্থ যা স্বতন্ত্রভাবে শরীরের বাইরে ক্ষরিত হয় এবং হরমোনের মত আচরণ করে। যারা এটি গ্রহণ করে, তাদের উপরও এটি স্বতন্ত্র্যভাবে প্রভাব ফেলে। বিভিন্ন ধরনের ফেরোমন যেমনঃ এলার্ম ফেরোমন, ফুড ট্রেইল ফেরোমন, [[sex pheromones|সেক্স ফেরোমন] ইত্যাদি আছে। এছাড়াও আরো অনেক ফেরোমন আছে; যারা শারীরিক এবং স্বভাবে প্রভাব ফেলে। ফেরোমন এককোষী। আদিকোষ থেকে জটিল বহুকোষী প্রকৃত কোষে ব্যবহৃত হয়। পতঙ্গে ফেরোমনের ব্যবহার বেশ ভালোভাবে গবেষণা থেকে লিপিবদ্ধ করা হয়েছে। অধিকন্তু, কিছু ভার্টিব্রাটা, উদ্ভিদ এবং সিলিয়াট (এক ধরনের প্রোটোজোয়া) ফেরোমন ব্যবহার করে যোগাযোগ করে।Luporini P, Alimenti C, Pedrini B, Vallesi A. (2016). Ciliate Communication via Water-Borne Pheromones. In: Witzany G, Nowacki M (eds). Biocommunication of Ciliates, Springer, Dordrecht, pp. 159-174  প্রেক্ষাপট "ফেরোমন" একটি পোর্টেম্যানটিউ শব্দ।  ১৯৫৯ সালে পিটার কার্লসন এবং মার্টিন লুসচার; গ্রিক শব্দ φερω ফেরো ('আমি বহন করি') এবং ὁρμων হরমোন ('stimulating') কে সমন্বয় করে এই নাম রাখেন। ফেরোমনকে ইক্টো-হরমোন নামেও শ্রেণিবদ্ধ করা হয়। পুর্বে বিভিন্ন সময় অনেক গবেষক যেমনঃ জিন হেনরী ফাব্রে, জোসেফ এ. লিন্টার, এডলফ বুটেনান্ডট, এবং চরিত্রবিজ্ঞানী (প্রাণীজগতের) কার্ল ভন ফ্রিসচ একে নিয়ে গবেষণা করেছেন। তারা একে বিভিন্ন নামে নামান্বিত করেছেন। তাৎক্ষণিকভাবে "alarm substances" নামে একজন নামকরণ করেছেন। এই রাসায়নিক বার্তাবাহক শরীরের বাইরে স্থানান্তরিত হয় এবং নিউরোসার্কিটকে, হরমোন অথবা সাইটোকিনের সাথে অটোনোমাস নার্ভাস সিস্টেমকে প্রভাবিত করে। এটি যে গ্রহণ করে; তার শারীরিক পরিবর্তন, ইনফ্লাম্যাটরী সিগনালিং, প্রতিরোধক ব্যবস্থা এবং স্বভাবে পরিবর্তন দেখা যায়। জার্মান জীবরসায়নবিদ এডলফ বুটেনান্ডট সর্বপ্রথম নারী রেশম পোকার ফেরোমেন থেকে বোম্বিকল এর মতো সুগঠিত রাসায়নিক দ্রব্য পান এবং শ্রেণীবিন্যাসিত করেন। এরপরপরই বিজ্ঞানীরা কেমিকাল সিগনাল আচরণগত জীববৈজ্ঞানিক বৈশিষ্ট্য নির্দেশে ব্যবহার করার প্রস্তাবনা রাখেন।  তথ্যসূত্র  বিষয়শ্রেণী:এন্ডোক্রিনলজি বিষয়শ্রেণী:ফেরোমন বিষয়শ্রেণী:জৈব রসায়ন বিষয়শ্রেণী:জীববিজ্ঞান বিষয়শ্রেণী:রসায়ন বিষয়শ্রেণী:অন্তঃক্ষরা গ্রন্থিবিজ্ঞান
ডোরিস লেসিং (কুমারী নাম Tayler; ২২ অক্টোবর, ১৯১৯ – ১৭ নভেম্বর, ২০১৩) ছিলেন একজন ব্রিটিশ উপন্যাসিক, কবি, নাট্যকার, জীবনীলেখক এবং ছোটগল্পকার। তার উপন্যাসের মধ্যে রয়েছে দি গ্রাস ইস সিঙ্গিং (১৯৫০), পাঁচটি ধারাবাহিক উপন্যাস যেগুলোকে একত্রে বলা হয় চিলড্রেন অফ ভায়োলেন্স (১৯৫২-৫৯), দি গোল্ডেন নোটবুক (১৯৬২), দি গুড টেররিস্ট (১৯৮৫), এবং একত্রে পাঁচটি উপন্যাস যেগুলোকে বলা হয় ক্যানোপাস ইন আরগোস: আর্কাইভস (১৯৭৯-১৯৮৩)।  লেসিংকে ২০০৭ সালে সাহিত্যে নোবেল পুরস্কার প্রদান করা হয়। নোবেল প্রদান করে সুইডিশ একাডেমী তাকে বর্ণনা করে এভাবেঃ "that epicist of the female experience, who with scepticism, fire and visionary power has subjected a divided civilisation to scrutiny". লেসিং ছিলেন একাদশ নারী এবং সবচেয়ে বয়স্ক ব্যক্তি যিনি সাহিত্যে নোবেল পুরস্কার পেয়েছিলেন।Crown, Sarah."Doris Lessing wins Nobel prize", The Guardian, 11 October 2013. Retrieved 12 October 2007.Editors at BBC. Author Lessing wins Nobel honour. BBC News. Retrieved 12 October 2007.Marchand, Philip. Doris Lessing oldest to win literature award. Toronto Star. Retrieved 13 October 2007.  তথ্যসূত্র  বিষয়শ্রেণী:১৯১৯-এ জন্ম বিষয়শ্রেণী:ইংরেজ ঔপন্যাসিক বিষয়শ্রেণী:ইংরেজ বিজ্ঞান কল্পকাহিনী লেখক বিষয়শ্রেণী:পারসিক লেখক বিষয়শ্রেণী:নোবেল বিজয়ী সাহিত্যিক বিষয়শ্রেণী:নোবেল বিজয়ী ইংরেজ বিষয়শ্রেণী:ব্রিটিশ সাম্যবাদী বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর প্রাবন্ধিক বিষয়শ্রেণী:২০১৩-এ মৃত্যু বিষয়শ্রেণী:ব্রিটিশ বংশোদ্ভূত জিম্বাবুইয়ান বিষয়শ্রেণী:ব্রিটিশ নোবেল বিজয়ী বিষয়শ্রেণী:ইংরেজ আত্মজীবনীকার বিষয়শ্রেণী:ইংরেজ সাম্যবাদী বিষয়শ্রেণী:ইংরেজ নাট্যকার বিষয়শ্রেণী:ইংরেজ নারী কবি বিষয়শ্রেণী:ইংরেজ প্রাবন্ধিক বিষয়শ্রেণী:নোবেল বিজয়ী নারী বিষয়শ্রেণী:২১শ শতাব্দীর ব্রিটিশ ঔপন্যাসিক বিষয়শ্রেণী:ব্রিটিশ নারী ঔপন্যাসিক বিষয়শ্রেণী:সাম্যবাদী লেখিকা বিষয়শ্রেণী:২০শ শতাব্দীর ইংরেজ কবি বিষয়শ্রেণী:২১শ শতাব্দীর প্রাবন্ধিক বিষয়শ্রেণী:২০শ শতাব্দীর ছোটগল্পকার
নিকোলাস হেনড্রিক ক্রিস্টিয়ান ডি জং থিউনিসেন (; জন্ম: ৪ মে, ১৮৬৭ - মৃত্যু: ৯ নভেম্বর, ১৯২৯) কেপ উপনিবেশের কোলসবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন নিকোলাস থিউনিসেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নিকোলাস থিউনিসেন। ২৫ মার্চ, ১৮৮৯ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  নিকোলাস থিউনিসেন উদ্বোধনী বোলার হিসেবে খেলতেন। ১৮৮৮-৮৯ মৌসুমে আর. জি. ওয়ারটন একাদশের বিপক্ষে প্রাদেশিক দলের সদস্যরূপে তিনটি প্রথম-শ্রেণীবিহীন খেলায় অংশ নিয়ে ১০.৭৩ গড়ে ৩৪টি উইকেট লাভ করেছিলেন। ফলশ্রুতিতে, একমাত্র টেস্টে অংশগ্রহণের সুযোগ পান। এ খেলার মাধ্যমেই প্রথম-শ্রেণীর ক্রিকেটে অভিষেক পর্ব সম্পন্ন হয় তার। এ সফরের শেষদিকে দ্বিতীয় টেস্টে অংশ নেন। তবে, কেপটাউনের ঐ টেস্টে ব্যর্থতার পরিচয় দেন। বোলিং উদ্বোধনে নামলেও কোন উইকেট লাভে ব্যর্থ হন।   প্রথম-শ্রেণীর ক্রিকেট  ১৮৮৮-৮৯ মৌসুম থেকে ১৮৮৯-৯০ মৌসুম পর্যন্ত নিকোলাস থিউনিসেনের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট-মিডিয়াম বোলার নিকোলাস থিউনিসেন কার্যকরী অফকাটার করতে পারতেন। টেস্ট ক্রিকেটে অংশ নেয়ার পর ১৮৮৯-৯০ মৌসুমে দুইটি প্রথম-শ্রেণীর খেলায় অংশ নেন। প্রথম খেলায় ওয়েস্টার্ন প্রভিন্সের সদস্যরূপে নাটাল দলের বিপক্ষে খেলেন। ৫/৫৫ ও ৬/৫৩ লাভ করেছিলেন তিনি। প্রথম খেলা শেষ হবার পরদিনই দ্বিতীয় খেলায় অংশ নেন। কেপ টাউন ক্লাবসের সদস্যরূপে নাটালের বিপক্ষে তিনি ২/৪৭ ও ৭/৪১ পান।  ৯ নভেম্বর, ১৯২৯ তারিখে ৬২ বছর বয়সে ট্রান্সভালের উইলেমসডাল এলাকায় নিকোলাস থিউনিসেনের দেহাবসান ঘটে।   তথ্যসূত্র    আরও দেখুন   ডিকি রিচার্ডস  ফিলিপ হাচিনসন  বোল্যান্ড ক্রিকেট দল  এক টেস্টের বিস্ময়কারী  দক্ষিণ আফ্রিকান টেস্ট ক্রিকেটারদের তালিকা  ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর   বহিঃসংযোগ       বিষয়শ্রেণী:১৮৬৭-এ জন্ম বিষয়শ্রেণী:১৯২৯-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
সাগরদিঘী বাংলাদেশের টাংগাইল জেলার ঘাটাইল উপজেলা সদর থেকে প্রায় ২৭ কি.মি. পূর্বে সাগরদীঘি নামক একটি স্থান রয়েছে,এটি ঘাটাইল উপজেলার একটি উনিয়ন। এখানে ১২.৮০ একর জমির উপর একটি বিখ্যাত দীঘি আছে। দীঘিটি খনন করেন স্থানীয় পাল বংশীয় সাগর রাজা।   অবস্থান   বাংলাদেশের টাংগাইল জেলার ঘাটাইল উপজেলা সদর থেকে প্রায় ৩০ কি.মি. পূর্বে সাগরদীঘি নামক স্থানটি অবস্থিত, সাগরদিঘী এটি বিশাল বাজার যার আয়তন ৭/৮ বর্গ কিলোমিটার প্রায়, এখানে রয়েছে একটি কলেজ, একটি উচ্চ বিদ্যালয়, একটি বালিকা উচ্চ বিদ্যালয়, একটি দাখিল মাদ্রাসা, একটি সরকারী প্রাথমিক বিদ্যালয়, ৭ টি মসজিদ, ৩ টি মন্দির, ১ টি পশু হাসপাতাল, ১টি ভূমি রেজিস্টারি অফিস, ১ বিট অফিস, ২ টি দিঘী, ১ টি ইউনিয়ন পরিষদ অফিস, ১টি পুলিশ ইনভেস্ট্রীকেশন কেন্দ্র।  সাগরদিঘীর নিকটতম উল্লেখযোগ্য গ্রামসমূহ,আকন্দের বাইদ, ইন্দ্রাবাইদ, বেইলা, বেতুয়াপাড়া, ইছাঁড়চালা, হাতিমারা, শুলাকুড়া, জালালপুর, পাহাড়ীয়া পাড়া, পাগারিয়া পাড়া, তালতলা, মনতলা, সুকতা, হারংচালা।  এলাকার উল্লেখযোগ্য কৃষি কাজ:- কলা, পেঁপে, আম, বেগুন, আনারস, করলা, হলুদ, কচু, ধান, কাঁঠাল, পেয়ারা, এবং লেয়ার মুরগি ও ব্রয়লার মুরগি ফার্ম সহ আরো অন্যান্য সবজি প্রচুর পরিমাণে চাষ হয়ে থাকে যা এলাকার চাহিদা মিটিয়ে দেশ শহরে রপ্তানি করা হয়।   ইতিহাস  দীঘিটি খনন করেন স্থানীয় পাল বংশীয় সাগর রাজা। এই দিঘির পশ্চিমপাড়ে শান বাঁধানো ঘাটলার ধ্বংসাবশেষ এখনও লক্ষ করা যায় যা সাগর রাজার বাসস্থান বলে ধারণা করা হয়। এখানকার পূর্ব নাম ছিলো লোহানী। সাগরদীঘি থেকে সামান্য দক্ষিণে এর চেয়েও প্রকান্ড এক দীঘি আছে যার আয়তন হবে ২৫ একর জার নাম বইন্যদীঘি। সাগর রাজার পুত্র বনরাজ পাল এটি খনন করেছিলেন।thumb|বইন্যদীঘি   আরও দেখুন   বাংলাদেশের পর্যটন  গুপ্তবৃন্ধাবন  ধলাপাড়া ইউনিয়নের জমিদার বাড়ী   বহিঃসংযোগ   বাংলাদেশের প্রত্নতাত্ত্বিক স্থানের তালিকা   তথ্যসূত্র    টাঙ্গাইল জেলার দর্শনীয় স্থান  সাগরদিঘী যায় যায় দিন   ঘাটাইল উপ জেলার দর্শনীয় স্থান  বিষয়শ্রেণী:টাঙ্গাইল জেলার দর্শনীয় স্থান
thumb|right|260px|২০০৫ সালের ৩০ জানুয়ারি ইরাকের নাসারোয়াসালামে নারীরা দেশটির ইতিহাসে প্রথমবারের মত ভোটদান করছে। তাদের নিরাপত্তার কাজে নিয়োজিত ছিল ইরাকি নিরাপত্তারক্ষী বাহিনী ও মার্কিন বাহিনী  এই তালিকাটি মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল নির্দেশ করে।  বাংলাদেশ, ইন্দোনেশিয়া, মালয়েশিয়ার মত মুসলিম সংখ্যাগরিষ্ঠ রাষ্ট্রসমূহে স্বাধীনতার পরপরই সার্বজনীন ভোটাধিকার চালু হয়।  সময়কাল   ১৯১৭    ক্রিমীয় গণপ্রজাতন্ত্র (১৯১৭ সালের ডিসেম্বর মাস থাকে ১৯১৮ সালের জানুয়ারি মাস পর্যন্ত বিরাজমান এক রাষ্ট্র)   ১৯১৮   আজারবাইজান গণতান্ত্রিক প্রজাতন্ত্রTadeusz Swietochowski. Russian Azerbaijan, 1905-1920: The Shaping of a National Identity in a Muslim Community. Cambridge University Press, 2004. , 9780521522458, p.144, (সোভিয়েত ইউনিয়নের অন্তর্গত ছিল।)  কিরগিজ সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।)   ১৯২০    ১৯২১ আজারবাইজান সমাজতান্ত্রিক সোভিয়েত প্রজাতন্ত্র(সোভিয়েত ইউনিয়নের অন্তর্গত ছিল।)   ১৯২৪   তাজিক সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।)   কাজাখ সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।)   ১৯২৭ তুর্কমেন সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।)   ১৯৩০   (পৌরসভা নির্বাচন)   ১৯৩১    ১৯৩৪   (জাতীয় নির্বাচন)   ১৯৩৮  উজবেক সমাজতান্ত্রিক সোভিয়েত প্রজাতন্ত্র (সোভিয়েত ইউনিয়নের অন্তর্গত ছিল।)   ১৯৪৫    ১৯৪৬  মেন্ডেটরি প্যালেস্টাইন  ফরাসি সোমালিল্যান্ড  ১৯৪৭   ১৯৪৮    ১৯৪৯   ১৯৫২   (শিক্ষার প্রয়োজনে)   ১৯৫৬ কমোরস     ব্রিটিশ সোমালিল্যান্ড   ১৯৫৭   (সার্বজনীন)   ১৯৫৮    ১৯৫৯   ১৯৬০   ১৯৬১   ১৯৬২   (পরে প্রত্যাহার করা হয়)   ১৯৬৩   (গণভোটের পর)    ১৯৬৪    ১৯৬৫   (প্রথম বার)   ১৯৬৭   ১৯৭০  পূর্ব ইয়েমেন   ১৯৭২   (১৯৭১ সালের ১৬ ডিসেম্বর মুক্তিযুদ্ধে বিজয় অর্জনের পর বাংলাদেশে সার্বজনীন ভোটাধিকার চালু হয় এবং বাংলাদেশে কখনো নারী ভোটাধিকার নিষিদ্ধ হয় নি।)  ১৯৭৩   (২০০২ সালের আগে দেশটিতে নির্বাচন অনুষ্ঠিত হয় নি)   ১৯৭৪    ১৯৭৮   (উত্তর)   ১৯৮০   (২০০৫ সালে দেশটিতে প্রথম অবাধ নির্বাচন অনুষ্ঠিত হয়েছিল।)   ১৯৮৫    (প্রথমবার)   ১৯৯৬   (তালেবান কর্তৃক নিষিদ্ধ হয়)   ১৯৯৯    (নিষিদ্ধকরণ)   ২০০২   (তালেবানের পতনের পর দেশটির নারীরা পুনরায় ভোটাধিকার পান)   ২০০৩    ২০০৫    (পুনরায় ভোটাধিকার লাভ)   ২০০৬    ২০১১   (২০১৫ সালে দেশটির পৌরসভা নির্বাচনে নারীরা প্রতিদ্বন্দ্বিতা করেছিল)  তথ্যসূত্র  বিষয়শ্রেণী:নারীর ভোটাধিকার বিষয়শ্রেণী:ইসলামি নারীবাদ বিষয়শ্রেণী:দেশ অনুযায়ী নারীর ভোটাধিকার
প্রসন্নময়ী কালীমন্দির পশ্চিমবঙ্গের উত্তর চব্বিশ পরগনা জেলার গোবরডাঙ্গা শহরের একটি বিখ্যাত কালী মন্দির।  বিবরণ ১২২৯ বঙ্গাব্দে কালীপ্রসন্ন মুখোপাধ্যায় দক্ষিণমুখী প্রসন্নময়ী কালীমন্দির প্রতিষ্ঠা করেন। গর্ভগৃহে শ্বেতপাথরের বেদীর ওপর আড়াই ফুট উচ্চ কষ্টিপাথরে নির্মিত কালীবিগ্রহ অবস্থিত। কালীবিগ্রহের পদতলে শ্বেতপাথরে নির্মিত শায়িত শিব মূর্তি অবস্থিত।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১   তথ্যসূত্র   বিষয়শ্রেণী:কালী মন্দির বিষয়শ্রেণী:পশ্চিমবঙ্গের কালীমন্দির বিষয়শ্রেণী:১৯শ শতাব্দীর হিন্দু মন্দির বিষয়শ্রেণী:উত্তর চব্বিশ পরগনা জেলার মন্দির
সারাহ হামেদ আহমেদ (জন্ম ২২শে এপ্রিল ১৯৮৯) কর্ণাটকের ব্যাঙ্গালোরের একজন ভারতীয় পাইলট ।  স্পাইস জেটের হয়ে কাজ করেছেন।    হিন্দুস্তান  টাইমস  ২০১৫ সালে প্রকাশিত একটি সংবাদ প্রতিবেদন অনুযায়ী  তিনিই একমাত্র মুসলিম মহিলা যিনি  ভারতীয় বিমান চালনা খাতে পাইলট ।  দ‍্য হিন্দু তাকে কর্ণাটকের প্রথম মুসলিম মহিলা পাইলট হিসাবে তালিকাভুক্ত করেছেন।   সারাহ পরে স্পষ্ট করে জানিয়েছিলেন যে তিনি কখনই প্রথম ভারতীয় মুসলিম মহিলা পাইলট হওয়ার দাবি করেননি এবং কয়েকজন মুসলিম মহিলা পাইলটদের মধ্যে কেবল তিনিই ছিলেন। তিনি আরও স্পষ্ট করে বলেছিলেন যে তিনি ইসলামোফোবিয়া বা খারাপ আচরণের বিষয়ে কখনও কিছু উল্লেখ করেননি।    পটভূমি  সারাহ সাবাহ হামীদ আহমেদ কর্ণাটকের বেঙ্গালুরুতে জন্ম ও বেড়ে ওঠেন। জ্যোতি নিবাস কলেজে পিইউসি শেষ করার পরে ২০০৭ সালে আহমেদ ফ্লোরিডার ভেরো বিচে প্যারিস এয়ার ফ্লাইট ট্রেনিং স্কুলে ভর্তি হন।  ইসলামফোবিয়ার ৯/১১পরবর্তী সময়ে তিনি দাবি করেছেন যে বেশিরভাগ মুসলিম ছাত্রর ইউএস ভিসা প্রত্যাখ্যান করা হচ্ছিল, তবে তার  খুব কমই অসুবিধা হয়েছিল।  তাঁর পিতার মতে, তিনি যে প্রচলিত সম্প্রদায়ের মধ্যে বেড়ে ওঠেন সেখানে একজন মহিলার দায়িত্ব তার বাড়ির এবং শিশুদের দেখা শোনা করা।    নি প্রথমে সম্প্রদায়ের মধ্যে সমর্থন পাননি এবং তার পরিবার তাকে থামানোর  চেষ্টা করেছিল, কিন্তু  তার বাবার এক বন্ধু যিনি সাউথ ওয়েস্ট এয়ারলাইন্সের একজন পাইলট ছিলেন তাদের আশ্বাস দেন ।  এক বছর অধ্যয়ন ও ২০০ ঘণ্টা ফ্লাইটের সময় লগ করার পরে, আহমেদ ২০০৮ সালে তার বাণিজ্যিক পাইলটের লাইসেন্স পেয়েছিলেন।  তিনি ভারতে ফিরে এসে তার লাইসেন্সকে ভারতীয় শংসাপত্রের সাথে রূপান্তর করার প্রক্রিয়া হাতে নিয়েছিলেন, যার জন্য নির্দিষ্ট বাণিজ্যিক বিমানের ধরন সম্পর্কে শিখতে লিথুয়ানিয়ায় অপেক্ষার সময় এবং অতিরিক্ত প্রশিক্ষণ উভয়ই প্রয়োজন ছিল।  তিনি বাণিজ্যিক বিমান চলাচলের ক্ষেত্র সম্পর্কে আরও বলেছেন যে "পুরুষদের একচেটিয়া ভেঙে গেছে তবে সংখ্যায় সমতা আসতে আরও কিছুটা সময় লাগতে পারে।"    কেরিয়ার  ব‍্যাচেলর অফ বিজনেস অ‍্যাডমিনিস্ট্রেশন শেষ করার পর  এবং ১২০০ ঘণ্টা ফ্লাইং    শেষ করার পর ২০১০ এ স্পাইস জেটে কমাাাশিয়ালর্র পাইলট হিসেবে যোগ দেন   তিনিই প্রথম মুসলিম মহিলা যিনি বিমান চালনার কাজকে বেছে নেন এবং প্রায় দু'বছর ৬০০মহিলা পাইলটের মধ্যে তিনি একা একজন মুসলিম মহিলা ছিলেন।    তাঁর কাজ তাঁর সমাজে  অনুু্রেেুু্ুেুুু  অনুপ্রেরণা দেয়.   তথ্যসূত্র   বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাণিজ্যিক বৈমানিক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৯:৪৩, ১১ ফেব্রুয়ারি ২০২৫ (ইউটিসি) :সাটিন ফিনিক্স   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। উল্লেখযোগ্য হওয়ার মতো কোনো পুরস্কার লাভ করেননি। ≈ MS Sakib  «আলাপ»  ২১:২৭, ১ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|Carpodacus erythrinus থাম্ব|Carpodacus erythrinus পাতি তুতি (বৈজ্ঞানিক নাম: Carpodacus erythrinus), গুলাবি তুতি, লাল গিরি বা লাল বাঘেরি Fringillidae (ফ্রিঞ্জিলিডি) গোত্র বা পরিবারের অন্তর্গত Carpodacus (কার্পোডেকাস) গণের অন্তর্গত এক প্রজাতির ছোট আকারের তৃণচর পাখি। পাতি তুতির বৈজ্ঞানিক নামের অর্থ লাল ফলভূক পাখি (গ্রিক: karpos = ফল, dakos = গ্রাসকারী; লাতিন: erythros = লাল, -inus = হস্তগত করা)। পাখিটি বাংলাদেশ, ভারত ছাড়াও সমগ্র ইউরেশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫৬ লাখ ৬০ হাজার বর্গ কিলোমিটার।Carpodacus erythrinus , BirdLife International এ পাতি তুতি বিষয়ক পাতা। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।  চিত্রশালা   তথ্যসূত্র    বহিঃসংযোগ    Oiseaux Photos  OBC  39 photographs (see pulldown menu at page bottom)  Avibase  বিষয়শ্রেণী:Carpodacus বিষয়শ্রেণী:চীনের পাখি বিষয়শ্রেণী:পাকিস্তানের পাখি বিষয়শ্রেণী:ইউরোপের পাখি বিষয়শ্রেণী:তুরস্কের পাখি  বিষয়শ্রেণী:ইউরেশিয়ার পাখি
স্মিথা সরভাদে হলেন এখন মারাঠি টিভি এবং চলচ্চিত্র অভিনেত্রী। মিসেস তেন্ডুলকর ধারাবাহিকে মিসেস কামাল পাগারে চরিত্রের জন্যে তিনি সব থেকে বেশি পরিচিত। মাকাদাচয় হাতী চাম্পানগনে নাটকের জন্যে তিনি থিয়েটারে পরিচিত।  ব্যক্তিগত জীবন তাঁর একজন ভাই আছেন যাঁর নাম কানিষ্ক সরভাদে এবং তিনি এখন মুম্বাইয়ের বরিবালি তে থাকেন।  চলচ্চিত্র   লেক মাঝি লাডকি  (২০১৭)   অনার সান মে হায়া ঘড়চি  (২০১৩)   দেবায়ানী  (২০১২)   শ্যামচি আই]  (২০১২)   শরীয়ত  (২০১১)   খেলা সাত বাড়াচ্য  (২০১০)   মুম্বই মেরি জান  (২০০৮) - বৃদ্ধের মেয়ে   মাঝি মানস  (২০০৯))   আমি আসু লাডকে  (২০০১০))   লাভলে সৌভাগ্যছে লেন  (২০১১)   মিসেস টেন্ডুলকার  (২০১১)   করম আপনা  (২০১২))   আবালমায়া  (২০১২)   ভখরওয়াদী  (২০১৯)  তথ্যসূত্র  বহিঃসংযোগ  Smita Saravade at Bollywood Hungama  বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মারাঠি চলচ্চিত্র অভিনেত্রী
ডান|থাম্ব| রাসকোভনিক হল আসল উদ্ভিদ মার্সিলিয়া কোয়াড্রিফোলিয়ার বুলগেরিয়ান-ভাষাগত নাম, যা কিংবদন্তি রাসকোভনিকের সাথে কিছু বৈশিষ্ট্য শেয়ার করে। স্লাভিক লোককাহিনীতে, রাসকোভনিক বা রাজকোভনিচে ( সার্বিয়ান সিরিলিক এবং  ;    ;  ; ) একটি জাদুকরী ভেষজ । বিদ্যা অনুসারে, রাসকোভনিকের তালাবদ্ধ বা বন্ধ থাকা কিছুকে আনলক বা উন্মোচন করার যাদুকরী কিছু ক্ষমতা আছে। যাইহোক, কিংবদন্তিরা দাবি করে যে ভেষজটি চিহ্নিত করা কঠিন, এবং শুধুমাত্র কিছু ছথনিক প্রাণী এটি সনাক্ত করতে সক্ষম।   বর্ণনা এবং বৈশিষ্ট্য  ঐতিহ্যগতভাবে, এটি বিবেচনা করা হয় যে খুব কম লোকই আসলে ভেষজটিকে চিনতে পারে। যাইহোক, বুলগেরিয়ান লোককথাগুলিতে রাসকোভনিককে কখনও কখনও একটি চার পাতার ক্লোভারের মতো একটি উদ্ভিদ হিসাবে বর্ণনা করা হয়। এটি তৃণভূমিতে বৃদ্ধি পায় এবং একে সবুজ এবং প্রস্ফুটিত অবস্থায় বা খড়ের মধ্যে পাওয়া যেতে পারে, তবে এটি ইতোমধ্যে শুকিয়ে যায়। যদিও এটি এখন বিরল নয় এবং এটি কেবল দূরবর্তী অবস্থানগুলিতে জন্মায় না, তবুও এটি সনাক্ত করা প্রায় অসম্ভব। সার্বিয়ান ভাষাবিদ এবং লোকসাহিত্যিক ভুক স্টেফানোভিচ কারাদজিচ এর ভাষায়, "এটি এমন কিছু (হয়তো কাল্পনিক) ভেষজ যার স্পর্শ প্রতিটি তালা বা বন্ধ খুলতে সক্ষম বলে মনে করা হয়।"  কিংবদন্তি অনুসারে রাসকোভনিক আকার, উপাদান বা চাবি নির্বিশেষে যে কোনও গেট বা তালা আনলক করতে পারে। এটি মাটিতে চাপা ধনও উন্মোচন করতে পারে: বুলগেরিয়ান বিশ্বাস অনুযায়ী এটি মাটিকে বিভক্ত করতে পারে যাতে  যাতে লোকেরা এমন মাটি সনাক্ত করতে পারে যেখানে একটি রয়েছে। সার্বিয়ার কিছু অঞ্চলে, ধন নিজেই শৃঙ্খলিত একজন কালো মানুষ ছিলেন যিনি তার কাছে রাসকোভনিক আনার অনুরোধ করেছিলেন। তার ইচ্ছা ছিল রাসকোভনিক শিকল ভেঙ্গে ফেলবে এবং লোকটি মাটিতে অদৃশ্য হয়ে যাবে যাতে তার বদলে সোনার কয়েন ভর্তি একটি কলড্রন আসে। বুলগেরিয়ানদের মতে, ভেষজটির অন্যান্য অতিপ্রাকৃত বৈশিষ্ট্যগুলির মধ্যে রয়েছে লোহাকে সোনায় রূপান্তর করার অ্যালকেমিক ক্ষমতা অথবা এর মালিককে। জন্য সুখী বা ধনী করার অসাধারণ ক্ষমতা। কিছু ব্যাখ্যা অনুসারে রাসকোভনিক একটি বিস্ময়কর উদ্ভিদ যা তার মালিকের ইচ্ছাকে সত্য করে তোলে।   তথ্যসূত্র   বিষয়শ্রেণী:CS1 Bulgarian-language sources (bg)
ওয়েন রবার্ট ডানেল (; জন্ম: ১৫ জুলাই, ১৮৫৬ - মৃত্যু: ২১ অক্টোবর, ১৯২৯) পোর্ট এলিজাবেথে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৮-৮৯ মৌসুমে দক্ষিণ আফ্রিকার ক্রিকেটের ইতিহাসে অনুষ্ঠিত সর্বপ্রথম টেস্টে অধিনায়কের দায়িত্ব পালনের বিরল কীর্তিগাথা রচনা করেন ওয়েন ডানেল।  এছাড়াও শুরুর দিককার ফুটবলার হিসেবে ১৮৭৭ সালের এফএ কাপ ফাইনালে অক্সফোর্ড বিশ্ববিদ্যালয়ের পক্ষে খেলেছিলেন।   প্রারম্ভিক জীবন  পোর্ট এলিজাবেথে জন্মগ্রহণ করলেও পড়াশোনা করেছেন ইংল্যান্ডে। এটন কলেজ ও অক্সফোর্ডের ট্রিনিটি কলেজে অধ্যয়ন করেন। ১৮৭৮ সালে স্নাতক বিএ ও ১৮৮৩ সালে কলায় স্নাতকোত্তর ডিগ্রি অর্জন করেন।  যুবাবস্থায় ফুটবল খেলায়ও অংশগ্রহণ করেছেন। অক্সফোর্ড বিশ্ববিদ্যালয়ের পক্ষে ফুল ব্যাক অবস্থানে থেকে দুই খেলায় অংশ নেন। ১৮৭৭ ও ১৮৭৮ সালে কেমব্রিজ বিশ্ববিদ্যালয় কর্তৃপক্ষ তাকে ব্লু প্রদান করে। ১৮৭৮ সালে ফুটবল অ্যাসোসিয়েশন কমিটির সদস্যের দায়িত্ব পালন করেন।   খেলোয়াড়ী জীবন  সমগ্র খেলোয়াড়ী জীবনে তিনি কেবলমাত্র তিনটি প্রথম-শ্রেণীর ক্রিকেটে অংশ নিয়েছিলেন। তন্মধ্যে দুটিই ছিল টেস্ট ম্যাচ। প্রথম টেস্টে দলের অধিনায়কের দায়িত্বে থাকলেও দ্বিতীয়টিতে উইলিয়াম মিল্টন তার স্থলাভিষিক্ত হয়েছিলেন। অন্য প্রথম-শ্রেণীর খেলাটি ছিল পরের বছরে পোর্ট এলিজাবেথের সদস্যরূপে নাটালের বিপক্ষে।   অবসর  ব্যবসায়িক কারণে কিছু সময়ে নাটালের অবস্থান করেন। কিন্তু ইংল্যান্ডেই স্থায়ী নিবাস গড়ে তোলেন। প্রথমে হ্যাম্পশায়ারের আলরেসফোর্ডে বসবাস করার পর লন্ডনের দক্ষিণ কেনসিংটনে স্থানান্তরিত হন। ফ্রান্সের লিও পরিদর্শনকালে ২১ অক্টোবর, ১৯২৯ তারিখে ৭৩ বছর বয়সে ওয়েন ডানেলের দেহাবসান ঘটে।   তথ্যসূত্র    আরও দেখুন   শন পোলক  পিটার ভ্যান ডার মারউই  দক্ষিণ আফ্রিকা জাতীয় ক্রিকেট দল  ইংরেজ ক্রিকেট ও ফুটবল খেলোয়াড়দের তালিকা  ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর   বহিঃসংযোগ       বিষয়শ্রেণী:১৮৫৬-এ জন্ম বিষয়শ্রেণী:১৯২৯-এ মৃত্যু বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:ট্রিনিটি কলেজ, অক্সফোর্ডের প্রাক্তন শিক্ষার্থী বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেট অধিনায়ক বিষয়শ্রেণী:দক্ষিণ আফ্রিকান ফুটবলার বিষয়শ্রেণী:গকেবেরহা থেকে আগত ক্রিকেটার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:অক্সফোর্ড বিশ্ববিদ্যালয় এএফসির খেলোয়াড় বিষয়শ্রেণী:ইংল্যান্ডে প্রবাসী ফুটবলার
গৌড় অভিনন্দ প্রাচীন বঙ্গদেশের এক সংস্কৃত কবি ছিলেন।  উল্লেখ শার্ঙ্গধর ১৩৬৩ খ্রিষ্টাব্দে রচিত তার শার্ঙ্গধর-পদ্ধতি নামক গ্রন্থে গৌড় অভিনন্দ রচিত দুইটি শ্লোকের উল্লেখ করেন যার মধ্যে একটি শ্লোকের উল্লেখ শ্রীধরদাস তার সদুক্তিকর্ণামৃত নামক গ্রন্থে করেছেন, কিন্তু তার রচয়িতা হিসেবে তিনি শুভাঙ্গ নামক কবির নাম উল্লেখ করেছেন। এছাড়া গৌড় অভিধা বিহীন অভিনন্দ রচিত  আরো দুইটি শ্লোক শার্ঙ্গধর-পদ্ধতি গ্রন্থে, আরো বাইশটি শ্লোক সদুক্তিকর্ণামৃত গ্রন্থে, পাঁচটি শ্লোক কবীন্দ্রবচনসমুচ্চয় গ্রন্থে, দুইটি শ্লোক সন্ধ্যাকর নন্দী রচিত রামচরিত কাব্যে এবং ছয়টি শ্লোক কল্হণের শুক্তিমুক্তাবলীতে উল্লেখ রয়েছে। গৌড় অভিধা বিহীন অভিনন্দ এবং গৌড় অভিনন্দ দুইজনেই একই ব্যক্তি বলে ঐতিহাসিক নীহাররঞ্জন রায় মত দিয়েছেন।বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ, পৃ.৫৮২   তথ্যসূত্র  বিষয়শ্রেণী:সংস্কৃত কবি
দ্য ক্রমিকলস অব নার্নিয়া: প্রিন্স ক্যাস্পিয়ান (অরিজিনাল মোশন পিকচার সাউন্ডট্র্যাক) হলো ২০০৮ সালের কাল্পনিক চলচ্চিত্র দ্য ক্রনিকলস অব নার্নিয়া: প্রিন্স ক্যাস্পিয়ান-এর সাউন্ডট্র্যাক। সাউন্ডট্র্যাকটির কম্পোজার হলেন হ্যারি গ্রেগসন-উইলিয়ামস, যা ২০০৮ সালের ১৩ই মে ওয়াল্ট ডিজনি রেকর্ডসের মাধ্যমে যুক্তরাষ্ট্রে মুক্তি পায়।  গানের তালিকা যেখানে উল্লেখ করা হয়েছে সেগুলো ছাড়া সকল গান হ্যারি গ্রেগসন-উইলামসের গাওয়া।  তথ্যসূত্র  বিষয়শ্রেণী:২০০৮-এর সাউন্ডট্র্যাক
কুমিল্লা-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৬নং আসন।  সীমানা কুমিল্লা-৮ আসনটি কুমিল্লা জেলার বরুড়া উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ মুজাফ্ফর আলী বাংলাদেশ আওয়ামী লীগ ১৯৭৯ আব্দুর রশীদ জাতীয় সমাজতান্ত্রিক দলসীমানা পরিবর্তন ১৯৮৬ আনসার আহমেদ জাতীয় পার্টি১৯৮৮জাতীয় পার্টি ১৯৯১ আকবর হোসেন বাংলাদেশ জাতীয়তাবাদী দল ফেব্রুয়ারি ১৯৯৬ জুন ১৯৯৬ ২০০১ ২০০৮নাছিমুল আলম চৌধুরী বাংলাদেশ আওয়ামী লীগ ২০১৪ নূরুল ইসলাম মিলন জাতীয় পার্টি (এরশাদ) ২০১৮ নাছিমুল আলম চৌধুরী বাংলাদেশ আওয়ামী লীগ২০২৪আবু জাফর মো. শফিউদ্দিন শামীমবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নূরুল ইসলাম মিলন বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন   আকবর হোসেন জুন ২০০৬ সালে মারা যান। শুন্য আসনটি পূরণ করতে বাংলাদেশ নির্বাচন কমিশন সেই বছরের ৭ সেপ্টেম্বর উপ-নির্বাচনের পরিকল্পনা করে। তবে উচ্চ আদালত এটিকে বাধা দেয়, এই জন্য যে এটি এখন সময়ের অপচয় হবে যেহেতু অক্টোবরের শেষে তত্ত্বাবধায়ক সরকার গঠন করে পরবর্তী সাধারণ নির্বাচনের প্রস্তুতি নেয়া প্রয়োজন।   ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে কুমিল্লা-৮  বিষয়শ্রেণী:কুমিল্লা জেলার জাতীয় সংসদীয় আসন